open-index/open-wikipedia-markdown huggingface dataset:
Deltavinge

**Deltavinge** er en vingetype som er formet som en triangel. Navnet kommer fra den greske store bokstaven delta, som er formet som en triangel (Δ).
## Beskrivelse
Etter den andre verdenskrig ble den haleløse deltakonstruksjonen svært populær blant utviklere av høyhastighetsfly og ble brukt nesten uten unntak av Convair i USA og av Dassault i Frankrike. Flere britiske design brukte også deltavinger, der den mest kjente trolig er bombeflyet Avro Vulcan. Denne tidlige bruken av haleløse deltavinge-fly ble forbedret ved utviklingen av kombinasjonen hale og deltavinger, som ble utviklet ved *TsAGI* (Det sentrale Aero- og hydrodynamiske instituttet i Moskva). Denne nyutviklingen gjorde det mulig å utvikle fly som kunne manøvrere med høy angrepsvinkel og oppnå svært høye hastigheter. Det ble brukt av de sovjetiske jagerflyene MiG-21 og Su-9/Su-11/Su-15, som det ble bygget flere titusener av.

Den største fordelen med deltavinge-designet er at vingens forkant ligger bak trykkbølgen som skapes av nesen på flyet ved flyging i supersonisk hastighet, noe som er en forbedring over tradisjonell vingedesign. Mens dette også gjelder for fly med sterkt bakovervinklede vinger, gjør deltavingen dette gjeldende langs hele bakkroppen på flyet, noe som gjør det mulig å lage en sterkere vingekonstruksjon for deltavinger, enn for vanlige bakovervinklede vinger der vingebjelken går inn i flyskroget langt foran likevektspunktet. Generelt vil en deltavinge være sterkere enn en liknende bakovervinklet vinge, og i tillegg ha langt større internt volum til oppbevaring av drivstoff og annet.

En annen fordel ved deltavinger er at når angrepsvinkelen øker så oppstår det en virvel i forkanten av vingene som holder seg over vingene og gjør at angrepsvinkelen kan bli veldig høy før flyet steiler. En normal vinge som er bygget for høye hastigheter er vanligvis farlig ved lave hastigheter, mens den ovenfornevnte virvelen på en deltavinge vil sørge for ekstra løft.

Ulempene, spesielt tydelig i de eldre haleløse delta-designene, er fullstendig tap av løft forårsaket av at man svinger krapt oppover enten med å bevege bakkanten av vingene eller høyderoret. I tillegg skaper konstruksjonen en økning i luftmostanden relatert til vingetippvirvler, og da spesielt merkbart ved krappe manøvrer, noe som gjør at fly med deltavinger mister mye energi (hastighet eller høyde) ved krappe manøvrer.

Andre fordeler er at deltavinger er enkle å produsere, sterke, og har et relativt stort volum for intern lagring av drivstoff og annet utstyr. Fordi deltavingekonstruksjoner er så enkle kan de bli konstruert svært robuste, selv om de er tynne, og konstruksjonskostnadene er også forholdsvis lave &ndash; noe som har vært en betydelig faktor i suksessen til flytyper som MiG-21 og Mirage-serien.

## Eksterne lenker
*Aerodynamics of delta wings 
*Analysis of air flow over delta wings
Liverpool Scene

**The Liverpool Scene** var en jazz-rock-folk-poesigruppe som var aktive på 1960- og 1970-tallet, med medlemmene Adrian Henri, Andy Roberts, Mike Evans, Mike Hart, Percy Jones og Brian Dodson . 

De gav ut fire album og bandet turnerte i Norge ved noen anledninger tidlig på 1970-tallet, blant annet var de på jazzfestivalen i Molde 26. juli 1970 (og Høvikodden 25. juli).

## Diskografi
**The Incredible New Liverpool Scene* (1967)
**The Amazing Adventures Of* (1968)
**Bread On The night* (1969)
**St. Adrian & Co goes Broadway and 3rd* (1970)

*The Amazing Adventures of..* og *Bread On The Night* ble relansert på CD i 2001. I 2009 kom den doble samle-CD-en *The Amazing Adventures of ... The Liverpool Scene* (Esoteric Records/Cherry Red).

Det norske bandet Prudence kovret *I’ve Got Those Fleetwood Mac Chicken Shack John Mayall Can’t Fail Blues* fra *Bread on the night* som *Can't Fail Blues* på liveplaten 11/12-75 (1976).

## Andy Roberts og Adrian Henri
I 1973 bidro gruppas gitarist Andy Roberts med sin **R** i etternavnet til dannelsen av *[[The Grimms]]*. De andre kjernemedlemmene var John '''G'''orman, Neil '''I'''nnes, Mike '''M'''cGear, Roger '''M'''cGough og Vivian '''S'''tanshall* fra komigruppene [[The Scaffold]]* og *[[The Bonzo Dog Band]]*. G-R-I-M-M-S ble satt sammen av forbokstavene i hver av bandmedlemmenes etternavn. Snart kom også flere artister med fra det samme musikk- og komikermiljøet, blant annet knyttet Adrian Henri seg til gruppa. *The Grimms* utga til sammen tre album; *Grimms* (1973), *Rocking Duck* (1973) og *Sleepers* (1976) som alle finnes tilgjengelige på CD.

Andy Roberts er en høyt verdsatt gitarist med egen solokarriere. Han har også deltatt på andres platinnspillinger, blant annet på Roy Harpers *Bullinamingvase* og *Unknown Soldier*. Han hjalp dessuten Eric Idle med TV-serien *Rutland Weekend Television*.

## Referanser


## Se også
* Liverpool-poetene

## Eksterne lenker
*
Ian Rank-Broadley

**Ian Rank-Brodley** (født 1952) er en britisk skulptør som har produsert mange anerkjente kunstverk, blant dem er mange laget til britiske mynter.

Han vant en konkurranse i 1997 der vinnerens portrett av dronningen skulle pryde mynter som ble produsert fra 1997 og så videre.

## Referanser
.bi

**.bi** er Burundis nasjonale toppnivådomene (ccTLD) for Internett. Det administreres av «Burundi nasjonale senter for informasjonsteknologi».

## Registrering
Registrering gjøres direkte på andre nivå.

Det finnes et antall nettsteder med domenenavn på tredje nivå under kategoriserte subdomener på andre nivå. Men registreringsenhetens nettside nevner imidlertid bare at domenene **gov, net, edu, ac, com, co, int, mil** og **gouv** ikke er tillatt som domenenavn på andre nivå, og det later til at registrering på tredje nivå ikke lenger er mulig.

Registreringssiden slår fast at «.BI registeret har en heller liberal holdning vedrørende domenenavn så fremt domenenavnet har sammenheng med forretningsnavnet eller et av dets varemerker. Hovedprinsippet er at et domene må gjenspeile sannheten.»  Registreringer er åpen for alle i hele verden, men registrering eller bruk er ikke ment å kunne gjøres i villedende hensikt, men det foretas tydeligvis ingen kontroll for å sikre dette. Nettstedet slår også fast at «Vi motarbeider sterkt bruk av vårt lands koder for å villede folk. Vi minner om at .bi står for republikken Burundi og intet annet». Dette har åpenbart til hensikt å motarbeide at **.bi** skal bli brukt i annen hensikt, slik som det er blitt gjort med andre ccTLDer (eksempelvis **[[.tv]]** for fjernsyn, og **[[.la]]** for Los Angeles), eller bruk i "domenehacking" hvor TLDen blir en del av et ord eller vending (som i **[[del.icio.us]]**).  Bruk av «bi» i betydningen biseksualitet er sannsynligvis den typen ting de ønsker å forhindre, men det er uklart hvorvidt det har forekommet faktiske tilfeller hvor ccTLDet har vært brukt på denne måten. Det synes ikke å være mye bruk av domenet i det hele tatt, hverken innen eller utenfor Burundi, til tross for det liberale regelverket for registrering.

## Konflikthåndtering
**.bi** er et av de få ccTLDer som har signert et «Memorandum of Understanding (MoU)» med ICANN, noe ICANN med begrenset hell har forsøkt å få alle ccTLD-registreringsenheter til å gjøre. Registreringsavtalen for **.bi** legger også registrantene under UDRPs policy for konflikthåndtering, men de ser ikke ut til å ha noen kontrakt med WIPO om å legge konflikter i dette ccTLDet under WIPOs jurisdiksjon, og det finnes ingen indikasjon på registreringssiden på at noen som helst andre instanser er autorisert til å behandle slike konflikter. 

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bi whois informasjon 
*  Registreringsnettsted for .bi domenet
Raphael Maklouf

**Raphael Maklouf** (født 10. september 1937) er en britisk skulptør mest kjent for å ha designet dronningportrettet på britiske mynter som ble laget fra 1985-1997.
Steven Reid

**Steven John Reid** (født 10. mars 1981) er en irsk tidligere fotballspiller.

Reid begynte sin profesjonelle karriere i Millwall FC i 1997, hvor han spilte 139 ligakamper og scoret 18 mål til han gikk til Blackburn i 2003. I 2009 ble han utlånt til Queens Park Rangers og i 2010 til West Bromwich Albion, hvortil han senere skiftet permanent. Den 7. juli 2014 meldte han overgang fra West Bromwich til Burnley, hvor han skrev under på en ettårskontrakt. Etter en enkelt sesong i Burnley la Reid opp som profesjonell fotballspiller.

## Referanser


## Eksterne lenker
*
Dolomitt

**Dolomitt** er et bergartsdannende karbonat-mineral som består av kalsium magnesium karbonat (**CaMg** (**CO**3)2). Dolomitt er en metamorf sedimentær bergart. Fargen er ofte hvit, men kan inneholde grålige årer.  I likhet med marmor er utgangspunktet kalkskall fra små sjødyr. Disse fantes i havet, der de sank ned og avleiret seg i flere meter tykke lag (sedimenter) på bunnen. Senere geologiske omveltninger har over tid hevet fjellene og endret den opprinnelige strukturen fra leireaktig til stein (metamorfose). 

Oppmalt dolomitt leveres i sekkevis og brukes vanligvis til kalking av åkre og hager. Store mengder blir også spredt i vann og vassdrag for å dempe virkningen av sur nedbør.

Dolomitt dannes fra karbonatavsetninger ved at magnesium erstatter kalsium.

## Historie
Mest sannsynlig ble mineralet dolomitt først beskrevet av Carl von Linné i 1768. I 1791 ble det beskrevet som en bergart av den franske naturforskeren og geologen Déodat Gratet de Dolomieu (1750–1801), først i bygninger i den gamle by Roma, og senere da prøver ble samlet inn i fjellene som nå er kjent som Dolomittene i nordlige Italia. Nicolas-Théodore de Saussure var den første som navnga mineralet, da etter Dolomieu, i mars 1792.

## Norge
Noen steder i Norge blir dolomitt utvunnet til industrielt bruk. I Norge finnes det uttak av dolomitt på følgende steder:

* Elsfjord, Vefsn kommune, Nordland
* Sørfolda, Sørfold kommune, Nordland
* Hekkelstrand, Narvik kommune, Nordland
* Ulefoss, Nome kommune, Telemark (nedlagt)

## Se også
*Liste over bergarter

## Referanser


## Eksterne lenker
Sveriges kommunistiska parti

Navnet **Sveriges Kommunistiska Parti** (SKP) har blitt benyttet av en rekke partier og grupper i Sverige:

* Vänsterpartiet – het SKP mellom 1921 og 1967
* Sveriges Kommunistiska Parti (1924) – splittelse fra det opprinnelige SKP
* Socialistiska Partiet (1929) – kalte seg SKP mellom 1929 og 1934
* Solidaritetspartiet – kalte seg SKP mellom 1973 og 1987
* Sveriges Kommunistiska Parti (1995) – etterfulgte Arbetarpartiet Kommunisterna (APK)
* Sveriges Kommunistiska Parti (Takman) – kortlivet gruppe som ble opprettet etter APKs sammenbrudd
* Sveriges Kommunistiska Parti (Gunnarsson) – nok en gruppe som oppsto etter APKs sammenbrudd

Se også:

* Kommunistiska Partiet
* Kommunistiska Partiet i Sverige
* Sveriges Kommunistiska Arbetarparti
Backåkra

**Backåkra** er en gård som ligger mellom Löderups strandbad og Sandhammaren i Skåne i Sverige. Den ble kjøpt av Dag Hammarskjöld som aldri utnyttet den.

Gården ble testamentert med inventar til Svenska Turistföreningen, som idag driver anlegget som museum. Museet er bare åpent på sommeren.

Backåkra ligger ved Hagestads naturreservat. I øst går Hagestads naturreservat over i Sandhammarens naturreservat.

## Eksterne lenker
*
Speleologi

**Speleologi** er den vitenskapelige disiplinen som dreier seg om ulike aspekter ved grotter, deriblant grottedannelse, sedimenter i grotter, kjemi vedrørende kalksteinsoppløsning, osv.

## Litteratur
* Hubert Trimmel: *Höhlenkunde.* 2. opplag. Vieweg, Braunschweig 1982, ISBN 3-528-07126-5
* Georges Marbach, Bernard Tourte: *Alpine Caving Techniques. A Guide to Safe and Efficient Caving.*: Speleo Projects, Allschwil 2002, ISBN 3-908495-10-5
* Stein-Erik Lauritzen: *Grotter (Norges ukjente underverden)*, Tun forlag 2010 ISBN 9788252932676

## Eksterne lenker
* ''Encyclopaedia Speleologica Practicorum'', speleoencyclopedia.com
Sveriges Kommunistiska Parti (1924)

**Sveriges Kommunistiska Parti** (SKP) som ble grunnlagt i 1924 var et svensk parti som eksisterte frem til 1926. Partiet oppsto gjennom et brudd med Sveriges Kommunistiska Parti som var grunnlagt i 1917 og oppløste seg selv i Socialdemokraterna.

Det opprinnelige SKP hadde i 1919 vært et av de opprinnelige partiene bak Komintern, men stadig sterkere sentralstyring, ikke minst gjennom Moskvatesene, skapte uenigheter i det svenske partiet. Partiformann Zeth Höglund var blant dem som var kritiske til utviklingen, og fikk flertall for dette på partilandsmøtet i 1923. Da Moskva året etter imidlertid satte hardt mot hardt var maktforholdene endret, og Komintern-tilhengerne hadde flertall. Sammen med sine allierte brøt Höglund med partiet og dannet sitt eget SKP. Partiet hadde omkring 5000 medlemmer og ungdomsorganisasjonen *Arbetarnas Ungdomsförbund*.

Politisk kan partiet sammenlignes med Det norske Arbeiderparti (DnA) i perioden etter bruddet med Komintern. Grunnlaget for bruddet var mye det samme i begge land – begge partiene regnet seg fortsatt som kommunistiske og positivt innstilt til Sovjetunionen, samtidig som de ikke ville underlegge seg Moskvas stadig sterkere sentralisme. Men der DnA var det dominerende av de tre arbeiderpartiene i Norge var SKP det minste av de tre. Det var derfor mindre rom til å manøvrere, og ettersom en gjeninntreden i det opprinnelige SKP var utelukket valgte Höglund og de fleste av hans tilhengere å gå inn i det sosialdemokratiske partiet i 1926.
Gunnar Garbo

**Ernst Gunnar Henning Garbo** (født 19. april 1924 i Bergen, død 29. juni 2016) var en norsk politiker (V) som var stortingsrepresentant fra Bergen i perioden 1958 til 1973, formann i Venstre fra 1964 til 1970, og parlamentarisk leder for partiet fra 1972 til 1973.

## Liv og virke

Hans far, lektor Ingvald Garbo, advarte i 1933 mot utviklingen i Tyskland og deltok under okkupasjonen i motstandsarbeidet ved å lage ulovlige aviser som han distribuerte blant tyske soldater. Ingvald Garbo ble arrestert og fikk dødsstraff for å ha «lyttet på engelsk radio og formidlet nyheter til tyske soldater». Forsvareren Skau ba ordføreren i Bergen, Asbjørn Stensaker, om å dra til Oslo med en søknad om benådning. Tilfeldig traff Stensaker på skipsreder Thorvald Halvorsen på Grand. Skipsreder Halvorsen hjalp ham å fremme saken for admiral Boehm som lovet å gjøre det han kunne, men forgjeves. Ingvald Garbo ble henrettet 22. november 1941 i Gravdal som en av de første. 

Den 17 år gamle Gunnar Garbo videreførte arbeidet, men måtte i 1944 flykte til Sverige.

Garbo var journalist i *[[Bergens Tidende]]* fra 1945 til 1954, deretter redaktør for *[[Nidaros (avis)|Nidaros]]* fram til 1957. Etter en kort ny periode i *Bergens Tidende* ble han valgt inn på Stortinget. Han var medlem av bystyret i Bergen 1948–54 og i Trondheim 1956–57. Han hadde senere ulike verv innenfor FN-systemet. Han var underdirektør i Utenriksdepartementet 1975-87 og deretter Norges ambassadør til Tanzania fram til 1992.

Garbo utga blant annet *Makt og bistand* (Spartacus Forlag 1993), *Kampen om FN* (PAF/Universitetsforlaget 1995) og *Nu går jeg fra dere. En fars liv og død – fra krigens dager i Bergen* (Eide Forlag 2000).

Garbo var i mange år medlem av Regjeringens nedrustningsutvalg. Han markerte seg i de senere år som en sterk forsvarer av FN, kritisk til Venstre og hevdet at «[partiet] har gått altfor langt til høyre»; til «økonomisk liberalisme» og som motstander av NATOs *[[Out of Area]]*-strategi. Han var opprinnelig tilhenger av EU (EF), men skiftet senere standpunkt ble markert nei-mann.

Foran stortingsvalget 2009 uttalte Garbo at han ville stemme rødgrønt.

Garbo var gift med professor Birgit Brock-Utne.

## Ettermæle
Garbo jattet aldri med og gjorde aldri noe for å bli populær skrev Ottar Grepstad i minneordet:

## Referanser


## Eksterne lenker
* 
*
Odd Borg

**Odd Carl Arthur Borg** (1931–1965) var en norsk skuespiller og sanger. Han var ansatt ved Centralteatret 1953–1960, og fra 1960 ved Nationaltheatret. Borg ble funnet død bak Amfiscenen etter premieren på stykket *Hva skal vi gjøre?*

Som sanger spilte han blant annet inn «Jeg plystrer mens jeg går» på grammofonplate i 1957. Det var en norsk versjon av den amerikanske slageren «Just Walkin' in the Rain». 

Han huskes for roller som den ufordragelige pappagutten og skipsrederen Rieber-Larsen jr. i *[[Operasjon Løvsprett]]*, som marinebefal i *[[Operasjon Sjøsprøyt]]* og for den mannlige hovedrollen i *[[Støv på hjernen (1959)|Støv på hjernen]]*. Samme år som han døde, spilte han i den nest siste Stompa-filmen, *[[Stompa forelsker seg]]*. 

Odd Borg var gift med danserinnen Anne Borg. Borg var fetter av Olsenbanden-regissør Knut Bohwim. 

## Filmografi
* *[[Bedre enn sitt rykte]]* (1955) 
* *[[Kvinnens plass]]* (1956) 
* *[[Gylne ungdom]]* (1956) 
* *[[Ektemann alene]]* (1956) 
* *[[Selv om de er små]]* (1957) 
* *[[5 loddrett]]* (1959) 
* *[[Støv på hjernen (1959)|Støv på hjernen]]* (1959) 
* *[[Line]]* (1961) 
* *[[Sønner av Norge]]* (1961) 
* *[[Operasjon løvsprett]]* (1962) 
* *[[Operasjon sjøsprøyt]]* (1964) 
* *[[Nydelige nelliker]]* (1964) 
* *[[To på topp]]* (1965) 
* *[[Stompa forelsker seg]]* (1965)

## Referanser


## Eksterne lenker
*
Pontisk gresk

:*Må ikke forveksles med [[pontiske språk]].*

**Pontisk gresk** (også kalt bare **pontisk**) er en form for gresk som tidligere ble snakket i Pontos-området på sørkysten av Svartehavet, men som i dag snakkes for det meste i Hellas, av pontiske grekere. Pontisk gresk stammer fra jonisk gresk via koiné og middelaldergresk, og har vært påvirka av tyrkisk, persisk og diverse kaukasiske språk.
 
## Geografisk utbredelse
Pontisk gresk ble opprinnelig snakka ved sørkysten av Svartehavet, men store deler av den pontisktalende befolkninga flytta til nord- og vestkysten av Svartehavet i det som var Det russiske keiserdømmet i det 18. og 19. århundre; pontisk gresk snakkes fortsatt av store grupper i Ukraina og rundt Stavropol i Russland, og i Georgia. Etter massakrene i 1910-årene ble de fleste gjenværende pontisktalende i Lilleasia flytta til Hellas, hovedsakelig i nord. Innbyggerne i Of-dalen, som hadde konvertert til islam i det 17. århundre, ble værende i Tyrkia, og snakker fortsatt pontisk gresk.

## Referanser
Ida Elise Broch

**Ida Elise Broch** (født 1987) er en norsk skuespiller. Hun spilte Kathrine i filmen *[[Mannen som elsket Yngve (film)|Mannen som elsket Yngve]]* og hadde en av hovedrollene i *[[Switch (film)|Switch]]*. Hun spilte også en av hovedrollene i TV&nbsp;2-serien *[[Det tredje øyet]]* og hadde hovedrollen i sesong 1 av Netflix-serien *[[Hjem til jul (TV-serie)|Hjem til jul]]*, som hadde premiere i desember 2019. Hun spiller også i sesong 2 av *Hjem til jul*.

## Utdanning
Siden barneskolen har Broch drevet med teater, og hun gikk på dramalinja på Hartvig Nissens skole, og deretter Romerike Folkehøgskole. Hun måtte slutte der på grunn av sin rolle i *[[Mannen som elsket Yngve (film)|Mannen som elsket Yngve]]*, da det kolliderte med filminnspillingen våren 2007. Broch begynte som elev ved Teaterhøgskolen høsten 2008.

## Karriere
I *[[Switch (film)|Switch]]* spilte Broch den sympatiske Nina, som bor på Voss, står på snowboard og er sammen med den tøffeste gutten i bygda, men havner i et trekantdrama.

Hun fikk deretter en rolle i *Mannen som elsket Yngve*, der hun spilte Katrine. «Jarle Klepp, Katrine og kameraten Helge er en sammensveiset gjeng med palestinaskjerf og sterke meninger. Men så dukker den mystiske streitingen Yngve opp, og Jarle forandrer seg.» For rollen ble hun nominert til beste kvinnelige birolle under Amandaprisen 2008. 

Hun ble kåret til beste kvinnelige skuespiller under Gullruten 2015 for sin rolle i tredje sesong av TV-serien *[[Lilyhammer]]*.

## Filmografi
* 2006: * Bakkeflyvere* (kortfilm)
* 2007: *[[Switch (film)|Switch]]*, (spillefilm) – Nina
* 2008: *[[Mannen som elsket Yngve (film)|Mannen som elsket Yngve]]* (spillefilm) – Cathrine Halsnes
* 2008: *Twende* (kortfilm) – Ella
* 2009: *Amor* (kortfilm) – Julie
* 2010: *[[Pax (film)|Pax]]* (spillefilm) – Elise
* 2011: *[[Mørke sjeler]]* (spillefilm) – Maria
* 2013: *[[Detektiv Downs]]* (spillefilm) – Isabel Stjernen
* 2014–2016: *[[Det tredje øyet]]* (TV-serie) – Mari Friis
* 2014: *[[Lilyhammer]]* (TV-serie) – Birgitte
* 2016: *Forfalne* (kortfilm) – Kristin
* 2019–2020: *[[Hjem til jul (TV-serie)|Hjem til jul]]* (TV-serie) – Johanne
* 2022: *[[Fenris (TV-serie)|Fenris]]* (TV-serie) – Emma Salomonsen
* 2022: *[[Gulltransporten (spillefilm)|Gulltransporten]]* (spillefilm) – Nini Haslund Gleditsch
* 2022: *[[Julestorm (TV-serie)|Julestorm]]* (TV-serie) – Ida
* 2024: *[[Våre beste år (TV-serie)|Våre beste år]]* (TV-serie) – Inger

## Familie
Ida Elise Broch er halvsøsteren til skuespilleren Nicolai Cleve Broch, arkitekten Christian Cleve Broch og pedagog Maria Therese Slinning.

## Referanser


## Eksterne lenker
*  
* Ida Elise Broch - profil og bilder på Filmweb
* Ida Elise Broch – Fanside
Grønlands regjeringssjef

**Grønlands regjeringssjef**, tidligere **landsstyreformann**, er sjef for Grønlands regjering (Naalakkersuisut). Regjeringssjefen velges av Grønlands landsting ved tillitsvotum.

## Liste over regjeringssjefer

## Referanser
Thomas Rotherham

**Thomas Rotherham** (født 24. august 1423, død 29. mai 1500), også kjent som Thomas (Scot) de Rotherham) var en engelsk biskop og statsmann. 

## Liv og virke
Han ble født i Rotherham i South Yorkshire som eldste sønn av sir Thomas Rotheram fra Brookgate i Rotherham og hans hustru Alice Scot. Som ung gutt fikk han utdannelse av en grammatikklærer. Han ble så sendt til det nyopprettede Eton College for å forberede seg til universitetsstudier. 

Rotherham studerte så ved King's College i Cambridge, hvor han ble bachelor i grammatikk, teologi og filosofi. Etter å ha blitt ordinert som prest fikk han flere viktige verv i kirken blant annet som prebendar i Lincoln i 1462 og i Salisbury i 1465. Han ble så utnevnt til biskop av Rochester i 1468, biskop av Lincoln i 1472 og til slutt erkebiskop av York fra 1480 til sin død.

Edvard IV utnevnte ham til lordseglsbevarer i 1467. Året etter ble han ambassadør til Frankrike, og i 1471 til Burgund. Han var også rikskansler to ganger, fra 1475 til 1483 samt en kort periode i 1485. 

Etter Edvard IVs død fulgte en strid om tronen. Edvard V ble avsatt, og Richard, hertug av Gloucester ble kronet som Rikard III. Rotherham ble en periode fengslet i Tower of London for sin lojalitet til Elizabeth Woodville, Edvard IVs dronning. 

Under Henrik VII ble han fratatt rikskanslerembetet. Han trakk seg etter det fra det meste av offentlige oppgaver. I 1500 døde han av pest i Cawood nær York. Hans legeme ble flyttet til en storslagen marmorgrav i York Minster i 1506. 

## Referanser
Saltbro

En **saltbro** eller **ionebro**, i elektrokjemi, er et laboratorieinstrument som brukes til å koble oksidasjons- og reduksjonshalvcellene til en galvanisk celle (voltaisk celle), en type elektrokjemisk celle. Det opprettholder elektrisk nøytralitet i den interne kretsen. Hvis det ikke var noen saltbro, ville løsningen i den ene halvcellen akkumulere negativ ladning, og løsningen i den andre halvcellen ville akkumulere positiv ladning etter hvert som reaksjonen gikk, raskt forhindret ytterligere reaksjon, og dermed produksjon av elektrisitet.

Saltbroer kommer vanligvis i to typer: glassrør og filterpapir.

## Glassrør broer
En type saltbro består av et U-formet glassrør fylt med en relativt inert elektrolytt. Det er vanligvis en kombinasjon av kalium- eller ammoniumioner og klorid- eller nitrationer, som har lignende mobilitet i løsning. Kombinasjonen velges som ikke reagerer med noen av kjemikaliene som brukes i cellen.

Elektrolytten blir ofte gelert med agar-agar for å forhindre blanding av væsker som ellers kan oppstå.

Ledningsevnen til en glassrørbro avhenger hovedsakelig av konsentrasjonen av elektrolyttløsningen. Ved konsentrasjoner under metning øker en økning i konsentrasjon ledningsevne. Utover metning elektrolyttinnhold og smal rørdiameter kan begge redusere ledningsevnen.

## Filterpapir broer
Porøst papir som filterpapir kan brukes som en saltbro, hvis det dynkes i en elektrolytt fra valgene ovenfor. Ingen geleringsmiddel er nødvendig da filterpapiret gir et fast medium for ledning.

Ledningsevne for denne typen saltbro er avhengig av en rekke faktorer: konsentrasjonen av elektrolyttløsningen, papirets tekstur og papirets absorberende evne. Generelt tilsvarer jevnere tekstur og høyere absorpsjonsevne høyere ledningsevne.

En porøs skive eller andre porøse barrierer mellom de to halvcellene kan brukes i stedet for en saltbro; disse tillater ioner å passere mellom de to løsningene, samtidig som de forhindrer masseblanding av løsningene.

## Referanser
John Alcock (biskop)

**John Alcock** (født ca. 1430, død 1. oktober 1500) var rikskansler i England og biskop. 

Han ble født i Beverley i Yorkshire, som sønn av William Alcock fra Kingston upon Hull. Etter utdannelse ved University of Cambridge ble han dekan i Westminster Abbey, og fikk raskt forfremmelser innen både kirken og staten. I 1462 ble han *[[Master of the Rolls]]*, og i 1470 sendte kongen ham som ambassadør til hoffet i Castilla. Han ble biskop av Rochester i 1472, av Worcester i 1476 og av Ely i 1486. Alcock var rikskansler to ganger, først en kort periode i 1475 og deretter fra 1485 til 1487. 

Alcock var en av Englands ledende teologer før reformasjonen. Han var svært kunnskapsrik og var en dyktig arkitekt. I tillegg til å grunnlegge en veldedig institusjon i Beverley og en skole i Kingston upon Hull restaurerte han mange kirker og høyskoler. Hans største bragd var byggingen av Jesus College i Cambridge, som ble lagt på eiendommen til et tidligere kloster viet til St. Radegund. 

Han ble utnevnt til geheimekonsilet i 1470 og ble igjen *Master of the Rolls* året etter, kort tid etter at han ble utnevnt til privatlærer til Edvard IVs eldste sønn, Edward. Etter kongens død var han sammen med prinsen og hans yngre bror da de ble stoppet av Richard, hertug av Gloucester ved Stony Stratford. Alcock ble arrestert og fratatt sine embeter, men kom snart inn i geheimerådet igjen. Han var med Rikard III til York i august 1483, og var med i den engelske delegasjonen som møtte skottene ved Nottingham. 

Senere var han en av flere høyere klerikere som åpent drev en kampanje for at Henry Tudor skulle gifte seg med Elizabeth av York. Som midlertidig utnevnt rikskansler åpnet han den 7. november 1485 Henrik VIIs første parlament, og han ble en av tudorkongens nærmeste medarbeidere.

Alcock døde i 1500, og ble gravlagt i Elykatedralen. Kapellet hvor han er stedt til hvile har fått navnet Alcock Chantry.

## Episkopalgenealogi
Hans episkopalgenealogi er:
* Kardinal Henry Beaufort (1374-1447)
* Kardinal Thomas Bourchier (1404-1486) * bispeviet 1435 
* Biskop *John Alcock* (1430-1500) *1472

## Referanser
Boknakaran

**Boknakaran** er en nordnorsk visegruppe som ble startet i 1992 og består av Ragnar Olsen, Jan Arvid Johansen, Malvin Skulbru og Pål Thorstensen. De har gitt ut en rekke plater, og har turnert mye i Nord-Norge. Siden 2008 har bandet hatt med Julie Alapnes Normann i stedet for Malvin Skulbru. Mange av visene til Boknakaran er preget av politiske skråblikk, og henspiller seg gjerne på den nordnorske kystkulturen. Senja-dikteren Helge Stangnes regnes som den femte Boknakaren, fordi mange av hans dikt har blitt tonesatt og fremført av Jan Arvid Johansen, deriblant diktet «Hortensia» som kanskje er den mest kjente visa til Boknakaran.

Årlig holdes det romjulskonsert med Boknakaran på vertshuset Skarven i Tromsø.

I 2012 hadde Boknakaran 20-årsjubileumkonsert på Tromsø kulturhus.

## Diskografi
* *Unbløgged* 1994
* *Oppståar-tid!* 1996
* *På kryss og ters* 1999
* *Moja på tvoja* 2001
* *Nær og dær* 2003
* *Kortreist Musikk* 2011
## Referanser


## Eksterne lenker
*
North American NA-50

**North American NA-50** var et amerikansk jagerfly produsert for det peruanske flyvåpenet. NA-50 var basert på AT-6 Texan, men hadde i motsetning til denne en en-seters cockpit. Flyet var også utstyrt med en Wright R-1820-G3 9-sylindret stjernemotor med en ytelse på 825 hk, og bestykningen besto av to 7,62 mm mitraljøser. NA-50 hadde også festemekanismer under vingene for to bomber på opptil 45 kg hver. I alt syv fly ble levert til Peru mellom mars og mai 1939.

NA-50 ble brukt av Peru i kamp under krigen med Ecuador i juli 1941, hvor én ble skutt ned av ild fra bakken. Den siste NA-50 var fremdeles i operativ tjeneste så sent som i 1961.

## Litteratur
* *North American NA-16/AT-6/SNJ*, WarbirdTech 11 ( ISBN 0-933424-84-1 )
* *The Complete Book of Fighters*, Green/Swanborough ( ISBN 0-86288-220-6 )

## Eksterne lenker
* NA-50 beskrevet, med bilder
Amanda Peet

**Amanda Peet** (født 1972) er en amerikansk TV- og filmskuespiller. Hun startet som teaterskuespiller, men debuterte på film da hun fikk en rolle i en film fra 1995, Animal Room. Samme år fikk hun også en gjesterolle i serien Law & Order. Hun fortsatte med flere mindre roller i filmer og TV-serier, frem til 1999, da hun fikk en hovedrolle i TV-serien Jack & Jill, i rollen som Jacqueline 'Jack' Barrett. I 2006 fikk hun rollen som Jordan McDeere i Aaron Sorkins serie Studio 60 on the Sunset Strip, hvor hun spilte sammen med blant annet Matthew L. Perry og Bradley Withford. Serien ble riktignok ingen seersuksess, og fikk kun én sesong av NBC, den amerikanske kanalen som sendte og produserte serien.

## Filmografi (utvalg)

## Eksterne lenker
*
Dengue

**Dengue**, eller **denguefeber**, er en virussykdom som finnes i tropiske strøk. Sykdommen kalles også «breakbone disease», av den sterke smerten som ledsager sykdommen. 

Dengue er en vektorbåret sykdom, hvilket vil si at den blir spredt fra en enkelt smittekilde. For dengue er vektoren mygg av Aedes-familien, da hovedsakelig *[[Aedes aegypti]]* og *[[Aedes albopictus]]*. Sykdommen skyldes dengue-viruset av Flaviviridae-familien. Det finnes fire ulike serotyper av viruset. Dersom en har ervervet immunitet mot en serotype, beholder en vanligvis den livet ut. Det gir imidlertid ikke immunitet mot andre serotyper. Dengue forekommer ikke i Norge. 

Dengue gir hurtig innsettende høy feber, sterke smerter i armer og bein, sterk hodepine som varer i 2 til 7 dager og en rekke andre symptomer. Dengue har vanligvis et ukomplisert forløp og går over av seg selv i løpet av 14 dager. Det finnes ingen behandling for selve sykdommen og behandlingen retter seg mot å lindre symptomene. 

En sjelden komplikasjon er dengue hemoragisk feber (DHF), som vanligvis rammer barn i endemiske områder. For å kunne utvikle DHF må en tidligere vært smittet av en annen serotype av viruset. Også voksne kan bli rammet, men det er langt sjeldnere. DHF kan utvikle seg til denguesjokk. Både DHF og denguesjokk er potensielt livstruende, spesielt for barn. Det er sjeldne tilstander.

Folkehelseinstituttet anbefaler bare vaksine for de som tidligere har vært smittet. Personer som tidligere har vært smittet med denguevirus har økt risiko for å utvikle DHF hvis de senere blir eksponert for en annen serotype Dette gjør at de fleste kommunale folkehelse kontorene som setter reisevaksine ikke setter vaksine på "u-smittede" personer. Vaksine settes med 2 doser, med 3 måneders mellomrom. Varighet av vaksinen er 4 år.

## Referanser
SAS Braathens

:*Artikkelen omhandler det tidligere selvstendige datterselskapet i SAS-gruppen «SAS Braathens». For dagens norske virksomhet i SAS, se [[Scandinavian Airlines]]. *

**SAS Braathens** var fra 2004 til 2007 Norges største flyselskap. Selskapet ble etablert da den norske delen av SAS og Braathens i 2004 fusjonerte til et heleid datterselskap av SAS-gruppen som opererte med eget driftssertifikat. Den 1. juni 2007 ble selskapet en integrert del av SAS, og skiftet navn til *SAS Norge*. Flyselskapet hadde sin base ved Oslo lufthavn, Gardermoen, og var dessuten den største av de tidligere fire SAS-enhetene. SAS Braathens hadde sitt hovedkontor i kontorkomplekset Diamanten på Fornebu, og hadde rundt 3.750 ansatte.

Selskapet opererte ruter med utgangspunkt i Oslo-basen til de fleste stamlufthavner i Norge, så vel som til en rekke europeiske destinasjoner. Rutenettverket strakk seg fra Longyearbyen i nord til Las Palmas i sør. I 2006 fraktet selskapet om lag 9 millioner passasjerer.

## Eksterne lenker
*
North American P-64

**North American P-64** var et amerikansk jagerfly basert på AT-6 Texan, av samme type som NA-50. P-64 ble egentlig produsert for Thailand under betegnelsen **NA-68**, men ble rekvirert av amerikanske myndigheter og tatt i bruk av det amerikanske flyvåpenet. P-64 var utstyrt med en Wright R-1820-77 9-sylindret stjernemotor med en ytelse på 870 hk, og hadde en bestykning bestående av to 7,62 mm mitraljøser og to 20 mm kanoner. Flyet hadde også festepunkter for bomber, én under buken og én under hver vinge, og kunne bære en bombelast på opptil 250 kg. Til tross for at USAAC tok over flyene som jagerfly, fikk de etter hvert fjernet våpnene og ble brukt som treningsfly eller «hacks».

## Kilder
* *North American NA-16/AT-6/SNJ*, WarbirdTech 11 ( ISBN 0-933424-84-1 )
* *The Complete Book of Fighters*, Green/Swanborough ( ISBN 0-86288-220-6 )
* *U.S. Military Aircraft Designations and Serials*, Midland ( ISBN 0-904597-22-9 )
Liste over lufthavner i Mexico

**Liste over [[lufthavn]]er i [[Mexico]]**, sortert etter plassering.

## Se også
* Transport i Mexico

## Eksterne lenker
* Liste over flyplasser i Mexico:
** Aircraft Charter Worls 
** The Airport Guide
** World Aero Data 
** A-Z World Airports
** FallingRain.com
Dimitrovgrad (Serbia)

**Dimitrovgrad** (serbisk: Димитровград, *Dimitrovgrad* (offisiell), men også brukt Цариброд ,*Caribrod*; bulgarsk: Цариброд) er en by i Serbia. Byen ligger ved elva Nišava i distriktet Pirot i Republikken Serbia. I 1991 var byens befolkning på 13&nbsp;488 innbyggere.

## Eksterne lenker
*
Monique

**Monique** er et opprinnelig fransk kvinnenavn med usikker betydning. Navnet er vanlig i mange land over hele verden. En navnebærer er den amerikanske skuespilleren og komikeren Mo'Nique (født 1967), som spilte i filmen *[[Precious]]*, har vært aktiv i diskusjonen om likestilling i underholdningsbransjen.

## Etymologi
*Monique* er en fransk variant av kvinnenavnet *[[Monica]]* som har usikker opprinnelse og betydning.

## Utbredelse
Monique er utbredt i mange land over hele verden og er et svært vanlig navn blant annet i Frankrike, Belgia, Luxembourg, Surinam og De nederlandske Antiller.

|}

## Kjente personer med navnet
Personene i listen er ordnet kronologisk etter fødselsår.
* Monique van Vooren (1927–2021), belgisk-amerikansk skuespiller og danser
* Monique Mercure (1930–2020), kanadisk skuespiller
* Monique Wittig (1935–2003), fransk forfatter og feministisk teoretiker
* Mo'Nique (født 1967), amerikansk skuespiller og komiker
* Monique Garbrecht (født 1968), tysk skøyteløper
* Monique Gabriela Curnen (født 1970), amerikansk skuespiller
* Monique Lhuillier (født 1971), filippinsk-amerikansk motedesigner
* Monique Coleman (født 1980), amerikansk skuespiller og sanger
* Monique Lamoureux (født 1989), amerikansk ishockeyspiller

## Referanser


## Eksterne lenker
*
John Russell (biskop)

**John Russell** (død 30. desember 1494) var lordseglsbevarer og rikskansler i England og biskop.

Fra 1474 til 1483 var han vokter av geheimeseglet, og fra 1483 til 1485 rikskansler. 

Han ble i 1480 utnevnt til biskop av Lincoln, et embete han hadde til 1494. 

## Referanser
Lincoln bispedømme

**Lincoln bispedømme** kan vise til to bispedømmer:

* Lincoln bispedømme (England), anglikansk, tidligere katolsk
* Lincoln bispedømme (USA), katolsk
Wilhelm Peterson-Berger

**Olof Wilhelm Peterson-Berger** (født 27. februar 1867 i Ullånger i Ångermanland, død 3. desember 1942 i Östersund) var en svensk komponist og musikkskribent.

Peterson-Berger er kanskje mest kjent for en rekke avholdte pianostykker i nasjonalromantisk stil (samlingen «Frösöblomster», med de ofte spilte «Vid Frösö kyrka» og «Sommarsång»). Han var framfor alt påvirket av Edvard Grieg og Richard Wagner. Han komponerte fem symfonier, blant annet «Sunnanfärd» (nr 2) og «Same Ätnam» (nr 3). Peterson-Bergers fiolinkonsert er sett på som det beste av orkesterverkene hans. Det har ofte vært sagt at han hadde sine mangler på dette området, men på den andre siden var han original og ukonvesjonell. Han var også operakomponist, mest kjent for *[[Ran (1903)|Ran]]* (1903) og *[[Arnljot]]* (1910), «den svenske nasjonaloperaen». Den sistnevnte blir ennå i dag framfør som taledrama med musikkinslag på Arnljotlägden nær Peterson-Bergers hjem *Sommarhagen* på Frösön i Jämtland. En kortere periode jobbet han som operaregissør. Han tonesatte mange dikt av nordiske forfattere, blant annet Erik Axel Karlfeldt (f.eks. *«Aspåkerspolska»*). Peterson-Berger var også en skarp og omstridt musikkritiker i *[[Dagens Nyheter]]* i årene 1896&ndash;1930.

## Referanser


## Eksterne lenker
* 
* 
* https://web.archive.org/web/20070501170837/http://www.sub.su.se/national/tglob51.htm
* https://web.archive.org/web/20060314064439/http://www.ostersund.se/4.1e0f2f6f2dce47f517fff17775.html
* Svensk musik
* http://www.algonet.se/~urpe/peterson.htm
* http://www.froson.com/sevart/pellebemme.html
* http://www.arnljot.se
Lincoln bispedømme (England)

**Lincoln bispedømme** er et anglikansk bispedømme med sete i Lincoln i England. Det utgjør del av provinsen Canterbury i England. Det var fram til 1584 katolsk. Det nåværende bispesete dekker i område det seremonielle grevskapet Lincolnshire.

## Historie
Bispedømmet sporer sine røtter i en uavbrutt linje tilbake til Lindine bispedømme (eller Lindsey), som ble grunnlagt i 678. Det ble forent med det nå historiske bispedømmet Dorchester tidlig på 1000-tallet. Lindine var en periode Europas største bispedømme, og strakte seg fra elven Themsen og til utløpet for elven Humber. Siden gikk det kraftig ned i størrelse. I 1072 flyttet Remigius de Fécamp, biskop under Vilhelm Erobreren, det til Lincoln, skjønt biskopen av Lincoln beholdt store landeiendommer innenfor Oxfordshire. Grunnet denne historiske forbindelsen var Banbury et særeie av biskopen i Lincoln.

I 1541 ble Peterborough og Oxford utskilt. Dette førte til at Lincoln ble bestående av to deler, nord og sør, uten direkte forbindelse. I 1837 ble den sørlige delen overført til andre bispedømmer: Bedfordshire og Huntingdonshire til Ely bispedømme; Hertfordshire til Rochester bispedømme; og Buckinghamshire til Oxford bispedømme. Også i 1837 ble grevskapet Leicestershire overført fra Lincoln til Peterborough (og ble det uavhengige Leicester bispedømme i 1927). Erkebiskopen av Nottingham ble overført til Lincoln bispedømme på samme tid.

## Eksterne lenker
* Nettstedet til Lincoln bispedømme
*
Poison

**Poison** er et amerikansk hardrock-band fra Mechanicsburg i Pennsylvania. Bandet ble startet i 1983 med navnet Paris, og navnet Poison ble tatt etter bandet hadde sett Spinal Tap på en konsert. De oppnådde stor internasjonal suksess på 1980- og 1990-tallet. 

Debutalbumet *[[Look What the Cat Dragged In]]* fra 1986 endte på en tredjeplass på den amerikanske Billboard albumlisten, og solgte til tre ganger platinaplate i USA, en platinaplate i Canada, og fikk sølvplate i Storbritannia. I 1988 gikk de til topps på Billboard singellisten med sangen «Every Rose Has Its Thorn» fra albumet *[[Open Up and Say...Ahh!]]*. Albumet solgte til fem ganger platinaplate i USA, fire i Canada, og gullplate i Storbritannia. Oppfølgeren Flesh & Blood fikk tre platinaplater i USA, og fire i Canada. Native Tongue fra 1993 klarte kun å selge til gullplate i USA; men fikk platinaplate i Canada. Bandet har også mottatt platinaplate i USA for salg av konsertalbumet *[[Swallow This Live]]* (1991)  og samlealbumet *[[Poison's Greatest Hits: 1986–1996]]* (1996).

## Diskografi
;Studioalbum
* *[[Look What the Cat Dragged In]]* (1986)
* *[[Open Up and Say...Ahh!]]* (1988)
* *[[Flesh & Blood]]* (1990)
* *[[Native Tongue]]* (1993)
* *[[Crack a Smile... and More!]]* (2000)
* *[[Hollyweird]]* (2002)
* *[[Poison'd!]]* (2007)
;Samlealbum
* *[[Poison's Greatest Hits: 1986–1996]]* (1996)
* *[[Rock Champions]]* (2001)
* *[[Best of Ballads & Blues]]* (2003)
* *[[The Best of Poison: 20 Years of Rock]]* (2006)
* *[[Poison – Box Set]]*  (2009)
;Konsertalbum
* *[[Swallow This Live]]* (1991)
* *[[Power to the People]]* (2000)
* *[[Great Big Hits Live! Bootleg]]* (2006)
* *[[Seven Days Live]]* (2006)
* *[[Live, Raw & Uncut]]* (2008)

## Medlemmer
;Nåværende
*Bret Michaels – vokal, gitar
*C.C. DeVille – gitar
*Bobby Dall – bassgitar keyboard, piano
*Rikki Rockett – trommer, perkusjon

;Tidligere
*Tracii Guns – gitar (2000)
*Blues Saraceno – gitar (1993–1996)
*Richie Kotzen – gitar, mandolin, dobro, keyboard (1991–1993)
*Matt Smith – gitar (1984–1985)
*Jonathan Combs – synthesizer, gong (1984)
*Patrick Bircher – bassgitar (1984)
*Brian Bircher – bassgitar (1984)
*James «Weezy» Peters – gitar (1983–1984)
*Timothy «Tim» Grace – bassgitar (1983–1984)

## Eksterne lenker
* 
* 
* 
*
Henry Deane

**Henry Deane** (født ca. 1440, død 15. februar 1503) var erkebiskop av Canterbury og rikskansler i England. 

## Liv og virke
Den første nedtegningen om ham er fra 1457, da han var kannik i Llanthony nær Gloucester. Han leide rom på Exeter College i Oxford i 1473 og 1488, og det antas at han studerte der i den perioden. 

I 1489 kom han inn i foreningen ved Lincoln's Inn, hvilket antyder kunnskap om sekulær jus. 

;Kansler i Irland
Den 13. september 1494 ble han kansler for Irland under sir Edward Poynings, og i desember samme år holdt han åpningstalen for parlamentet i Drogheda. Da Poynings ble kalt hjem i januar 1496, ble Deane utnevnt til stedfortredende guvernør, men dårlige forhold mellom ham og det lokale kleresiet førte til at han ble tilbakekalt allerede i august samme år. 

;Biskop
Den 13. april 1494 ble han utnevnt til biskop av Bangor i Wales. Han måtte der bygge opp igjen bispedømmets finanser, som hadde blitt rammet av Owain Glyndŵrs opprør. Utnevnelsen ble bekreftet av paven i juli 1495. Den 7. desember 1499 ble han så utnevnt til biskop av Salisbury av Henrik VII. Dette var et langt mer fremtredende bispedømme. Paven godkjente utnevnelsen 8. januar 1500. 

;Rikskansler
Etter at erkebiskop John Morton døde i 1500, ble Deane den 13. oktober det året utnevnt til rikskansler og vokter av det store riksseglet. Thomas Langton ble ny erkebiskop av Canterbury.

;Erkebiskop av Canterbury
Da Erkebiskop Langton døde allerede 27. januar 1501, ble Deane utnevnt til hans etterfølger 26. april samme år. Han var det første ordensmedlem som ble utnevnt til erkebiskop av Canterbury på 135 år, og den siste. 

Hans viktigste bragd som erkebiskop var å forhandle frem traktaten om evig fred mellom England og Skottland i januar 1502. Traktaten omfattet også arrangering av ekteskap mellom Henrik VIIs datter Margaret Tudor og Jakob IV av Skottland. Deane viet den 14. november 1501, sammen med 19 andre biskoper, Arthur, prins av Wales og Katarina av Aragón. 

Han døde 15. februar 1503, og ble gravlagt i Canterbury.

## Episkopalgenealogi
Hans episkopalgenealogi er:
* Kardinal Henry Beaufort (1374-1447)
* Kardinal Thomas Bourchier (1404-1486) * bispeviet 1435 
* Erkebiskop John Morton (1420-1500) * bispeviet 1479 
* Erkebiskop *Henry Deane* (1440-1503) *1495

## Litteratur
* Thomas Frederick Tout: *Deane, Henry*. I: Leslie Stephen (utg.): *Dictionary of National Biography (DNB)*, Bind 14 (Damon – D'Eyncourt), MacMillan & Co, Smith, Elder & Co., New York City / London 1888, S. 252–254 

## Referanser
Liepāja internasjonale lufthavn

**Liepāja internasjonale lufthavn**  er en regional flyplass vest i Latvia som er sertifisert for internasjonal trafikk. Sammen med Riga internasjonale lufthavn og Ventspils lufthavn er en flyplassen blant de viktigste i Latvia.

Liepāja internasjonale lufthavn ligger 7 km fra Liepāja, 210 km fra hovedstaden Riga, og 60 km fra grensen til Litauen.

## Ruter og selskaper
* airBaltic (Riga, Hamburg, København)

## Eksterne lenker
* Liepāja International Airport
*
Råstad stasjon

**Råstad stasjon** er et tidligere stoppested på Vestfoldbanen opprettet i 1881 da banen ble bygget. I 1910 ble stoppestedet oppgradert til stasjon. Stasjonen ble nedgradert til holdeplass i 1971 i samband med at fjernstyringen av Vestfoldbanen ble tatt i bruk. Holdeplassen ble nedlagt i 1978 da lokaltogene mellom Larvik og Tønsberg sluttet å gå.

Den 21. januar 2008 ble Råstad gjenåpnet som nærstasjon for Sandefjord lufthavn, Torp med betegnelsen *Torp (Sandefjord lufthavn)*. For å opprette stoppestedet ble det bevilget 7 millioner kroner for å bygge perrong, leskur og snuplass for buss. Det er opprettet skyttelbuss mellom stoppestedet og lufthavnen. Bane NOR og Vy bruker henholdsvis betegnelsene «Torp stasjon» og «Torp».

Avstanden mellom Oslo sentralstasjon og Torp holdeplass er 135,1 km.

## Stasjonsbygningen
Den gamle stasjonsbygningen på Råstad ligger på motsatt side av sporet i forhold til dagens Torp stasjon. Stasjonsbygningen er restaurert og brukes nå som museum, med historisk venterom, togekspedisjon, telegrafistrom og (moderne) wc i første etasje. I andre etasje er den tidligere stasjonsmesterleiligheten gjort om til møtelokale. 

Norsk Jernbaneklubb, lokalavdeling Vestfold (NJK-Vestfold), har sine medlemsmøter i denne bygningen.

## Referanser


## Litteratur
* 
* 

## Eksterne lenker

* 
* Ta toget til Torp – Aftenposten
.bj

**.bj** er Benins nasjonale toppnivådomene (ccTLD) for Internett.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bj whois informasjon
Fylkesvei 3056

**Fylkesvei 3056** går mellom Kilen og Slottsvika i Sandefjord kommune.

Frem til 2019 hadde veien betegnelsen  fylkesvei 260 (Vestfold). Strekninigen mellom Park Hotell og Kilen rundkjøring var fra 2019 del av veien, den hadde per 2022 blitt flyttet til fylkesvei 3060.

## Kommuner og knutepunkter

## Referanser




## Eksterne lenker
* Vegvesenets vegkart 
*
Funhouse (album)

***Funhouse*** er et studioalbum av Marius Müllers band Funhouse, utgitt i 1990 på Sonet.

## Sporliste

# «Oh, Well» (Peter Green) 5:21
# «Carmen» (H. Sveen/M. Müller) 6:20
# «Come Together» (Lennon/McCartney) 5:04
# «Red House» (Jimi Hendrix) 7:57
# «Foxy Lady» (Jimi Hendrix) 3:55
# «Little Wing» (Jimi Hendrix) 6:36
# «Your Blues» (M. Müller/Kjetil Saunes) 5:57
# «Evil Eye» (Otis Rush) 5:26

## Medvirkende
### Funhouse
* Marius Müller – vokalist, gitar, produsent, mix, låtskriver 
* Pål Reinertsen – bassgitar, produsent
* Totto Hansen – trommer, produsent
### Øvrige
* Anne-Marie Giørtz – rytmisk egg på «Carmen»
* Alf Christian Hvidsteen - tekniker, mix
* Morten Lund - lacquer cut
* Anne Manglerud - fotograf 
* Mona Søraa - fotografassistent 
* Eva Manglerud - coverdesign

## Referanser


## Eksterne lenker
*
Thisted lufthavn

**Thisted lufthavn** (IATA: **TED**, ICAO: **EKTS**) er en liten flyplass som ligger utenfor den danske byen Thisted. Flyplassen eies av Thisted kommune. 

Thisted lufthavn hadde tidligere to daglige flyvninger til København, som ble fløyet av *flying.dk* som også drev flyplassen. Flying.dk avsluttet all trafikk på flyplassen fra 1. februar 2007.

Thisted kommune har støttet driften av flyplassen med 2.5 millioner DKK. I april 2007, har kommunen ennå ikke funnet et nytt selskap som vil drive flyplassen.

## Adkomst
Flyplassen ligger ved riksvei 26, 8 kilometer fra Hanstholm og 15 kilometer fra Thisted.

## Kilder
*AIP Denmark: Thisted – EKTS
*VFR Flight Guide Denmark: Thisted – EKTS

## Eksterne lenker
*
Fylkesvei 3066

**Fylkesvei 3066** går mellom Torp og Skravestad i Sandefjord kommune.

Traséer: Skravestad – Råstad (2,5&nbsp;km), Stange – Torp (2,6&nbsp;km)

Frem til 2019 hadde veien betegnelsen  fylkesvei 272 (Vestfold).

## Kommuner og knutepunkter

## Referanser




## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:244543.00745069:6569527.5036831/hva:(~(id:532,filter:(~(typeId:4566,operator:%27*3d,verdi:(~5494)),(typeId:4568,operator:%27*3d,verdi:(~%27272))),farge:%270_0))/hvor:(fylke:(~7))/@230072,6569283,11) 
*
Fylkesvei 3068

**Fylkesvei 3068** går mellom Fevang og Sandefjord prestegård i Sandefjord kommune.

## Historikk
Dølebakken ble bygget i 1790-årene. Lingelemveien ble bygget hundre år senere i 1890-årene. 

Frem til 2019 hadde veien betegnelsen  fylkesvei 275 (Vestfold).

## Kommuner og knutepunkter

## Referanser


## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:244543.00745069:6569527.5036831/hva:(~(id:532,filter:(~(typeId:4566,operator:%27*3d,verdi:(~5494)),(typeId:4568,operator:%27*3d,verdi:(~%27275))),farge:%270_0))/hvor:(fylke:(~7))/@227948,6567826,11) 
*